ETXEBARRIETA LEGRAND (EH Bildu, 2018-11-29):
Arratsalde on guztioi. Eskerrik asko.
Bueno, Garrido andreak aurreratu duen bezala, gure taldeak abstentziora jotzea erabaki du eta hasi nahiko nuke azaltzen abstentzio honen zergatia. Eta, batez ere, lehenengo puntuarekin, lortutako akordioan azpimarratzen den lehenengo puntuarekin du zerikusia.
Eta zerikusia du ere bai Arrizabalaga andreak momentuan aipatzen zuen ideiarekin, guretzako arin ekartzea baino ondo ekartzea delako kontua. Eta askotan administrazioak dituen presak eta abiadurak ez doazelako bat kanpoan, elkartegintzan mugimenduek izan ditzatekenarekin. Eta uste du honelako lege batek, hemen landu beharreko kontsentsu handi bat eskatzen duela, baina hori lortu ahal izateko, sozializazioa eta kanpoko lana ezinbestekoa izango dela, mugimendu feministarekin, emakume elkarteekin, bizirik ateratzea lortu duten emakumeekin... Eta hori egin ahal izateko denbora behar da eta guk horri eskaini nahi diogu edo eman nahi diogu eskua, horri lotu nahi gatzaio.
Eta horregatik jotzen dugu abstentziora, ikusten dugulako puntu horrek hartzen duela nagusitasuna, arin ekartzeak eta bueno, ba bere garaian esaten genuen bezala, guk besteari lotu nahi diogu.
Argi dago kontra ez dugula egingo. Bai uste dugu, beno, ba orain arte eztabaidatu izan ditugun gai ezberdinak ekarrik dituela eta ez dago txarto, esan nahi dut, norberak ikusten du zerri eman nahi dion azentua, zertan zentratu nahi duen gehiago edo zer azpimarratu nahi duen gehiago, eta indarkeria matxistaz eztabaidatzen jarraitzea eta pleno oro izan behar baldin badu ere horretaz hitz egitea garrantzitsua da. Eta horregatik abstentzioa eta ez kontrakotasuna. Baina alde ba ez dugu eskatuko esaten dugun arrazoi horrengatik.
Eta indarkeriaz ari garela, arin batean bai azpimarratu nahiko nuke eta hemen adierazten ari zen moduan, aspektu eta toki ezberdinetatik heldu behar diogula gaiari eta hor garrantzitsua dela oso heziketari, sexu heziketari heltzea, hezkidetzari heltzea.
Eta gaurkoan, ba azken asteetan eta, batez ere, azken egunetan ba, tamalez, komunikabideen diskurtsoen erdigunean dagoen gatazka bati edo eraso bortitz bati egin nahiko nioke mentzioa.
Zer kuriosoa justu hezkidetzaz, zer kuriosoa emakumeonganako indarkeriaz, zer kuriosoa emakumeon ahalduntzeaz hitz egiten ari garen programa bat hain gogorki jo puntuan egotea, Skolaez ari naiz, hain zuzen, eta zer kuriosoa edo zer biolentoa bere ardura duen María Solana sailburua izatea nafar Gobernuan eskolta eraman behar duen pertsona bakarra.
Uste dut azpimarratzeko modukoa dela eta hemendik bihoakio gure babes osoa bere taldeari eta honetan lanean ari diren profesional guztiei, beharrezkoa delako lehenengo adinetatik, adin txiki-txikienetatik, indarkeriaren inguruan kontzientziatzea eta kontzientziatzeko pertsona ahaldunduak eta osoak behar ditugu.
Eta amaitzeko, azpimarra jarri nahiko nuke ere bai jenero ideologiaren aitzaki merke baina benetan arriskutsu horretan, zabaltzen ari delako Nafarroan, zabaltzen ari delako munduan, emakumeok ahalduntzea jenero ideologia bezala gaizki identifikatu nahi duten hori, zerbait arriskutsua izango balitz bezala eta, horregatik, jo puntuan egon daitezkeen emakumeen eskubide defendatzaile diren horiei guztiei ba gure esker ona.
Salvadorren preso dauden emakumetatik, Imeldatik hasita, igandean Euskal Herrian mobilizatu ziren guzti horienganaino, eskerrak eta beraiekin egin nahi dugu bidea eta horregatik esaten genuen, pausatuki baino sendoki aurrera egin nahi dugula, ahal den neurrian legeak izan ditzakeen hobekuntzarako esparruak identifikatu eta kontsentsu zabalenarekin, hemen barrukoa zein kanpokoa lortuz lan egiteko. Beraz, ba lanean jarraitzeko prestutasuna.
Eskerrik asko.